13 Polelwana ya Sehebera e e ranotsweng e le ‘go ikwatlhaya,’ totatota e kaya go fetola maikutlo kgotsa boikaelelo. Jehofa o ne a fetola maikutlo a gagwe malebana le Saulo mme a se ka a tlhola a mo amogela e le kgosi. Jehofa ga a ka a fetola maikutlo a gagwe ka gonne a dirile phoso fa a ne a tlhopha Saulo gore e nne kgosi, mme e ne e le ka gonne Saulo ga a ka a bontsha tumelo e bile ga a ka a nna kutlo. Modimo wa boammaaruri o ne a ikwatlhaela se a neng a tshwanetse go se dira ka Baninife; ke gore, o ne a fetola boikaelelo jwa gagwe malebana le bone. Ruri go a gomotsa go itse gore Jehofa, Mmopi wa rona wa letsopa o tekatekano e bile o fetofetoga le maemo, o pelontle le kutlwelobotlhoko, o iketleeleditse go fetoga go ikaegile ka gore a baleofi ba fetola ditsela tsa bone tse di sa siamang!